Birkedommervej 58, 2. tv, 2400 København NV – Se vigtig info\nBirkedommervej 58, 2. tv\nBirkedommervej 58, 2. tv, 2400 København NV\nLejligheden på Birkedommervej 58, 2. tv i København NV er opført i 1934 og indeholder 3 værelser, et køkken og et badeværelse fordelt på 61 m2. Lejligheden er en andelsbolig i foreningen A/B SKOLEHOLDERGÅRDEN AF 1997.\nLuftfoto af Birkedommervej 58, 2. tv, 2400 København NV fra foråret 2020. Matriklen er markeret med den grønne polygon og adressens koordinater (55.7096°N, 12.5243°E) er den lille grønne cirkel.\nSundhed — Birkedommervej 58, 2. tv, 2400 København NV\nBirkedommervej 58, 2. tv, 2400 København NV er en lejlighed og dermed langt mindre udsat for radonforurening end enfamiliehuse i samme område. Radonrisikoen er derfor Meget lav.\nBirkedommervej 58, 2. tv, 2400 København NV ligger i den gamle København kommune, der er klassificeret som Radonklasse 2. Det betyder at 1-3% af husstandene i området vurderes at have et radonniveau på 200 Bq/m3 eller mere (WHO anbefaler at koncentrationen ikke overstiger den øvre grænseværdi på 100 Bq/m3). Som udgangspunkt er risiko for Radon i boligen derfor middelhøj.\nDet geologiske underlag på Birkedommervej 58, 2. tv, 2400 København NV er Moræneler (Se Geologi og Geoteknik), der frigiver Radon og dermed øger risiko for Radon i boligen.\nEjendommen Birkedommervej 58, 2. tv, 2400 København NV er opført i 1934 (Se Boligoplysninger) og sandsynligvis ikke radonsikret mod undergrunden (først med bygningsreglementet i 1998 blev der stillet krav om, at nybyggeri skal radonsikres).\nBirkedommervej 58, 2. tv, 2400 København NV er en lejlighed. Lejligheder i etageejendomme har et gennemsnitligt radonniveau på ca. 25 procent af niveauet i enfamiliehuse i området.\nDer er lav risiko for Radon på Birkedommervej 58, 2. tv, 2400 København NV.\nIfølge Machine Learning- algoritmen har lejligheden på Birkedommervej 58, 2. tv ingen risiko for Asbest.\nLejligheden på Birkedommervej 58, 2. tv har risiko for PCB i følgende byggematerialer (sandsynlighed angivet i efterfølgende parentes): Maling (76.8%), Isolering (73.3%), Gulve (56.8%), Tagmateriale (55.8%), Fuge (52.6%).\nLejligheden på Birkedommervej 58, 2. tv har risiko for tungmetaller i følgende byggematerialer (sandsynlighed angivet i efterfølgende parentes): Maling (90.7%), Gulve (87.6%), Fuge (53.0%).\nDer er ingen registreret jordforurening på ejendommen Birkedommervej 58, 2. tv, 2400 København NV.\nKortet ovenfor viser jordforurening i området omkring matriklen 1077-Utterslev, København, der hører til Birkedommervej 58, 2. tv, 2400 København NV. De røde omrader er egentlige jordforureninger (V2) og blå områder er mulige forureninger, der ikke endnu er undersøgt (V1). - Åbn stort kort\nDownload en officiel jordforureningsattest for Birkedommervej 58, 2. tv, 2400 København NV. Tryk på knappen og en PDF-fil vil blive dannet via Danmarks Miljøportal.\n101-03883 Region Hovedstaden 35 -\nJordforureningsdata indsamles, opdateres og adminstreres af regionerne. Hvis du vil vide mere om jordforurening omkring Birkedommervej 58, 2. tv, 2400 København NV bør du kontakte den ansvarlige myndighed hos Region Hovedstaden\nDer kan være problemer med luftforurening på Birkedommervej 58, 2. tv, 2400 København NV.\nDer er ikke registreret trafikstøj på adressen Birkedommervej 58, 2. tv, 2400 København NV\nKortet viser trafikstøj i området omkring Birkedommervej 58, 2. tv, 2400 København NV. - Åbn stort kort\nNedenstående tabel viser trafikstøj i 1.5 meters højde på Birkedommervej 58, 2. tv, 2400 København NV om dagen:\nDrikkevand på adressen Birkedommervej 58, 2. tv, 2400 København NV har hårdhed: 18 - 24. Det betyder at vandet er klassificeret som hårdt. Hårdhedsgraden er baseret på et gennemsnit for kommunen. Vi anbefaler derfor, at du undersøger hårdhedsgraden hos dit lokale vandværk.\nRisiko for oversvømmelse — Birkedommervej 58, 2. tv, 2400 København NV\nDer er høj risiko for oversvømmelse ved kraftig regn og/eller regulære skybrud på adressen Birkedommervej 58, 2. tv, 2400 København NV.\nBirkedommervej 58, 2. tv, 2400 København NV ligger i en lavning unden naturlige afløb og der er derfor risiko for oversvømmelse ved regn. Der vil på adressen være: 0.27 meter vand, hvis det regner så kraftig at al vand ophober sig på overfladen.\nRisiko for oversvømmelse ved ekstrem regn afhænger i høj grad af terrænet. Kortet ovenfor viser lavninger (markeret med blå) omkring Birkedommervej 58, 2. tv, 2400 København NV. De blå områder viser den potentielle maksimale udbredelse af skybrudsrelateret oversvømmelse hvis alle lavninger bliver helt fyldt med vand. - Åbn stort kort\nDen gennemsnitlige befæstelsesgrad i området omkring Birkedommervej 58, 2. tv, 2400 København NV er 50 procent. Det betyder, at ca. 50 procent af overfladen er bebygget eller belagt med asfalt, fliser, brosten mv., der hindrer regn- og overfladevand at sive ned i jorden.\nI perioder med kraftig nedbør vil det øverste jordlag have en lav hydraulisk ledningsevne på 50 - 100 mm/dag i området omkring Birkedommervej 58, 2. tv, 2400 København NV. Selv i ubebyggede områder vil regnvand derfor blive på overfladen og kun meget langsomt trænge ned i jorden.\nBirkedommervej 58, 2. tv ligger i et område hvor grundvand ikke ser ud til at udgøre en risiko ifm oversvømmelse.\nBaseret på de historiske observationer og den nummeriske grundvandsmodel er der ikke tegn på at Birkedommervej 58, 2. tv har problemer med højtliggende grundvand, for nuværende.\nKortet viser den modellerede dybde til grundvandet omkring Birkedommervej 58, 2. tv. Kortudsnittet måler 1.600 x 800 meter og adressen er markeret med markør . Dybderne er baseret på historiske (1991-2020) målinger i vinterhalvåret (i geologisektionen længere nede på siden kan du få mere detaljeret information om de geologiske boringer tæt på adressen, hvorfra grundvandsdata stammer). Modelberegningerne er nedskaleret fra 100 m grid til 10 m grid med brug af maskinlæring. Områder med højt grundvand er markeret med blå farver, mens gule og orange farver svarer til et dybere grundvandsspejl. - Åbn stort kort\nBoligejer på Birkedommervej 58, 2. tv, 2400 København NV kan få et gratis og uforpligtende fugttjek (normalpris 995,- inkl. moms). Fugt er et problem for 90% af alle danske kældre - Fugt giver forhøjet risiko for sundhedsskadelig skimmelsvamp, astma, allergi, lugtgener, mug, saltudtræk og pudsafskalninger på kældervæggene.\nBirkedommervej 58, 2. tv, 2400 København NV er ikke i umiddelbar risiko for oversvømmelse ifm forhøjet vandstand i nærmeste vandløb.\nKortet ovenfor viser hvilke områder, der kan blive berørt i tilfælde af en vandstand på 100 cm over det normale niveau i nærmeste vandløb. Push-pin markøren angiver adressen Birkedommervej 58, 2. tv, 2400 København NV. Data er stillet til rådighed af Klimatilpasning.dk. Se nærmere på det interaktive Vandløbsflodskort - Åbn vandløbskort\nBirkedommervej 58, 2. tv, 2400 København NV ligger i en højde på 20.8 meter over havets overflade.\nKortet ovenfor viser hvilke områder, der kan blive berørt i tilfælde af en vandstand på 700 cm over det nuværende gennemsnitlige havniveau. Push-pin markøren angiver adressen Birkedommervej 58, 2. tv, 2400 København NV. Data er stillet til rådighed af Klimatilpasning.dk. På det interaktive stormflodskort kan du vurdere andre områder og vandstandsstigninger - Åbn stormflodskort\nBoligfakta og Økonomi — Birkedommervej 58, 2. tv, 2400 København NV\nNedenfor har vi samlet flere BBR informationer om Birkedommervej 58, 2. tv, 2400 København NV.\n✓Generelle BBR informationer om Birkedommervej 58, 2. tv, 2400 København NV\n✓BBR materialer og installationer for Birkedommervej 58, 2. tv, 2400 København NV\n✓BBR arealer for Birkedommervej 58, 2. tv, 2400 København NV (Bygning nr. 1)\nHent den officielle BBR meddelelse for Birkedommervej 58, 2. tv, 2400 København NV. Tryk på knappen for at hente PDF-filen via boligejer.dk.\nLejligheden på Birkedommervej 58, 2. tv har energimærke D.\nSammenligning af energimærket D for lejligheden på Birkedommervej 58, 2. tv (byggeår: 1934) med bygninger fra samme byggeperiode (●).\nOffentlige tilskud: Håndværkerfradraget giver mulighed for at fratrække energirenoveringsudgifter op til 25.000 kr. pr. voksen i husstanden i 2021 (dog ikke materialer). På Birkedommervej 58, 2. tv er der desuden mulighed for energisparetilskud via HOFOR Fjernvarme P/S, der forsyner bygningen med fjernvarme. Læs om ansøgningsprocedure og tilskud hos Dansk Fjernvarmes Handelsselskab.\nLånemuligheder: Hvis du skal låne penge til energirenoveringer, så er pengeinstitutter stort set altid positivt indstillede fordi det simpelthen er gode investeringer, der giver vedvarende besparelser på varmeregningen. Birkedommervej 58, 2. tv er endda i den specielle situation at 13 renoveringer er markeret som rentable.\nDen primære opvarmningskilde på Birkedommervej 58, 2. tv, 2400 København NV er fjernvarme. Der er ikke registreret supplerende varmeinstallationer.\nLejligheden på Birkedommervej 58, 2. tv, 2400 København NV er med det nuværende energimærke D relaltiv dyr at opvarme (se energimærkedata).\nBirkedommervej 58, 2. tv, 2400 København NV modtager fjernvarme fra HOFOR Fjernvarme P/S\nDer er er ingen hæftelser på ejendommen Birkedommervej 58, 2. tv, 2400 København NV.\nLokalområdet — Birkedommervej 58, 2. tv, 2400 København NV\nBeboerne i området omkring Birkedommervej 58, 2. tv, 2400 København NV er mestendels conzoom®-typen Familiebånd\nBaseret på Rigspolitiets statistiske opgørelser vurderes indbrudsrisiko på Birkedommervej 58, 2. tv, 2400 København NV at være lav.\nI perioden fra første kvartal 2016 og frem til og med andet kvartal 2018 er der anmeldt 117 indbrud i et område på en kvadratkilometer omkring Birkedommervej 58, 2. tv. Indenfor 1km2-kvadratcellen er der 7481 adresser. Omregnet betyder det at der i perioden årligt har været hvad der svarer til 6.26 indbrud per 1000 adresser. Det giver en estimeret indbrudsrisiko på 0.63 pct.\nBirkedommervej 58, 2. tv hører under skoledistriktet BISPEBJERG (Tagensbo Skole). I skoledistriktet er der én folkeskole, nemlig Tagensbo Skole.\nDer er gode bredbåndsmuligheder på Birkedommervej 58, 2. tv, 2400 København NV.\nSe fibernet dækningsgrad omkring Birkedommervej 58, 2. tv\nDer er god 4G mobildækning på Birkedommervej 58, 2. tv med vejledende downloadhastighed op til 50 - 100 Mbit/s. I Danmark findes der tre store mobilnetværk, der håndterer mobiltelefoni og mobilt bredbånd. På Birkedommervej 58, 2. tv er dækningen for de tre netværk:\nSe 4G-dækningskort på Birkedommervej 58, 2. tv\nInternet og Mobildækning Birkedommervej 58, 2. tv, København NV\nAnbefalet bredbånd på Birkedommervej 58, 2. tv\nBaseret på pris, hastighed, popularitet og kundetilfredshed anbefaler vi Hiper 1000/1000 Mbit/s (Kabel TV-stik) » på Birkedommervej 58, 2. tv.\nFind andre tilbud og meget mere information om internet, og mobildækning på Birkedommervej 58, 2. tv, 2400 København NV her.\nAnbefalet Mobilt Bredbånd på Birkedommervej 58, 2. tv\nBaseret på pris, hastighed, popularitet og kundetilfredshed anbefaler vi CBB (Mobilt bredbånd) 75 GB + Trådløs » på Birkedommervej 58, 2. tv.\nJordarten under Birkedommervej 58, 2. tv, 2400 København NV er Moræneler.\nGeologiske boringer i nærheden af Birkedommervej 58, 2. tv\nTabellen nedenfor lister de 10 nærmeste boringer sorteret efter afstand fra Birkedommervej 58, 2. tv.\nHvor langt er der fra Birkedommervej 58, 2. tv\n✓Stamoplysninger for Birkedommervej 58, 2. tv, 2400 København NV\nAdressens Id 0a3f509d-51f1-32b8-e044-0003ba298018\nVi har samlet diverse stamoplysninger på Birkedommervej 58, 2. tv, 2400 København NV.\nDer er ofte store helbredsmæssige omkostninger forbundet med et usundt indeklima. I samarbejde med DinGeo kan Niras tilbyde dig rådgivning om indeklimaet på Birkedommervej 58, 2. tv. Udfyld formularen, så bliver du kontaktet.


Intervaltræning gavner også super-motionister\nMindre, men hårdere træning giver gevinst på både sundheds- og konditionskontoen hos utrænede og moderat trænede. Ny dansk forskning viser nu, at det samme gælder de såkaldte ’supermotionister’\nIntervaltræning kan forbedre formen signifikant - selv for supermotionister. (Foto: Colourbox)\nAv. Det ord, der bedst opsummerer intervaltræning. Kortere og mindre træning med højere intensitet er ideen bag intervaller; en ide, der har vundet stadig større indpas blandt både motionister og professionelle atleter de senere år.\nOgså forskerne er begyndt at interessere sig for intervaltræning, og på Københavns Universitet har idrætsforsker Thomas P. Gunnarsson netop forsvaret sin ph.d.-afhandling, der undersøger, hvordan intervaltræning påvirker veltrænede motionister med et kondital omkring 60 (se faktaboks).\nOg resultaterne taler deres tydelige sprog: Hvad end der er tale om veltrænede fodboldspillere, løbere eller cykelryttere, er der markante forbedringer at hente ved at sætte intensiteten op – uanset om de er vant til højintens træning som fodboldspillere eller til mere jævn træning som løbere og cykelryttere.\n70 procent mindre træning gav bonus\nThomas P. Gunnarssons ph.d.-afhandling er baseret på flere studier, hvor især to er interessante for supermotionister.\nDet ene studie undersøger, hvordan cykelryttere, der dyrker konkurrencecykling på motionsplan, reagerer på en markant nedgang i træningsmængde og en markant forhøjet intensitet.\n»De deltagende cykelryttere har alle trænet i mange år og har et kondital på omkring 60. De trænede typisk 4-6 gange om ugen og kørte gennemsnitligt 211 kilometer på en uge,« fortæller Thomas P. Gunnarsson.\nForsøget med cykelrytterne bestod i, at deres træningsmængde i en periode på syv uger blev reduceret med 70 procent, så de i stedet for at køre 211 kilometer kørte 65 kilometer fordelt på fire træninger. Til gengæld blev alle lange, moderate ture udskiftet med 40 sekunders intervaller, udført som bakkesprinter, to til tre gange om ugen og tre til fire minutters intervaller en til to gange om ugen.\nSupermotionister oplevede stor fremgang\n»I de helt korte intervaller skal man op og ramme maks på intensitetsskalaen, mens man under tre til fire-minutters intervallerne skal forsøge at ligge mellem 90 og 95 procent af den maksimale puls,« siger Thomas P. Gunnarsson.\nVirker også for ironman\nTriatleten Rasmus Henning kontaktede Thomas P. Gunnarsson og hans kollegaer inden sit sidste løb som professionel triatlet, nemlig verdensmesterskabet på Hawaii.\nForskerne anbefalede ham at erstatte en stor del af træningen med 4x4 minutters intervaller ved 90-95 procent af maks-pulsen. Rasmus Henning fulgte rådet, og på Hawaii satte han sin bedste cykeltid på ironman-distancen nogensinde.\nSelv om metoden ikke er videnskabeligt testet på professionelle atleter, er der altså noget, der tyder på, at denne form for træning også kan gavne denne gruppe.\nDer er ingen tvivl om, at det har gjort ondt. Men smerten har formentlig været det værd, for cykelrytterne blev både bedre til at sprinte og køre tidskørsel, og de fik en højere iltoptagelse. Gennemsnitligt forbedrede cykelrytterne sig mellem tre og fire procent.\n»Det lyder måske ikke af meget, men det er det, når deltagerne i forvejen er i så god form. Hvis for eksempel en 10-kilometer løber forbedrer sig med tre procent, så svarer det til, at han løber ét minut hurtigere, hvilket de fleste supermotionister vil give mig ret i er en ret stor fremgang,« siger forskeren.\nForhindrede formnedgang hos fodboldspillere\nDet andet interessante studie i Thomas P. Gunnarssons ph.d.-afhandling ser på, hvordan intervaltræning påvirker et hold af 2. divisions-fodboldspillere, der træner og spiller kamp fem gange om ugen.\nHer satte forskerne ikke spillernes træningsmængde ned, men fik lov til at blande sig i deres træning midt i sæsonen.\n»Udgangspunktet var, at vi testede fodboldspillerne første gang inden sæsonstart. I de første fire uger af fodboldsæsonen udførte spillerne så deres normale træning, inden vi testede dem igen. Så kunne vi se, hvad deres normale træning gjorde ved den fodboldspecifikke form. Efter fire ugers normal fodboldtræning kunne vi se, at de ikke forbedrede den fodboldspecifikke form,« fortæller Thomas P. Gunnarsson.\n»Vi testede fodboldspillerne med en såkaldt yoyo-test (også kendt som bip-test), og vi kunne se, at de løb præcis lige langt før sæsonstart og efter fire uger med deres normale træning. Derefter tilføjede vi 6-9 gange 30 sekunders sprintintervaller med tre minutters pause imellem til deres træning i de resterende fem uger af sæsonen,« forklarer forskeren.\nEfter de fem uger testede forskerne igen fodboldspillerne, og de havde gennemsnitligt forbedret deres yoyo-test med over 10 procent.\n»Syv af spillerne fik også taget muskelbiopsier og lavet løbebåndstest, og vi kunne se, at deres løbeøkonomi blev bedre på de fem uger. Efter intervalperioden brugte de altså mindre ilt på at løbe ved samme hastighed. Typisk ser man, at fodboldspillere har en præstationsnedgang hen over sæsonen. Så det, at vi kunne gøre dem bedre undervejs i sæsonen, var et signifikant fund,« fortæller Thomas P. Gunnarsson.\nAlder og køn påvirker konditallet\nEt middelkondital for mænd i alderen 29-49 er mellem 40 og 50, mens kvinder i samme alder ligger mellem 32 og 43. Tallet falder med alderen.\nSe her, hvad et godt kondital er for dig.\nForskerne kan endnu ikke sige med sikkerhed, hvorfor intervaller kan gøre så stor en forskel, selv for supermotionister. Men en del af forklaringen ligger formentlig i, at det at ændre på træningen altid vil skabe en effekt.\n»Jeg plejer at have et citat fra Einstein med, når jeg holder oplæg om det her: ’Insanity is doing the same thing and expecting a different result’ - kroppen tilvænner sig træning, og kommer du med noget nyt, vil kroppen tilpasse sig,« siger Thomas P. Gunnarsson og fortsætter:\n»Men på trods af at både cykelrytterne og fodboldspillerne er vant til højintenst arbejde, når de kører løb og spiller fodbold, så kan vi stadig rykke dem med intervallerne. Derfor kan kroppens tilpasning til en ny slags træning ikke forklare hele effekten.«\nDer er stadig mange ubesvarede spørgsmål, når det gælder intervaltræning – spørgsmål, som Thomas P. Gunnarsson og hans kollegaer på Institut for Idræt og Ernæring på Københavns Universitet arbejder videre med.\n»Det, jeg kan sige lige nu, er, at effekterne af at gøre det her er klare, men der er stadig meget, vi ikke ved,« siger forskeren.\nI Thomas P. Gunnarssons ph.d. indgår også det meget omtalte 10-20-30 studie med løbere, som du kan læse mere om her.\nDet sidste studie i ph.d.’en undersøger, hvordan kosten påvirker fodboldspilleres restitutionsevne efter kampe.\nBrug hovedet i intervaltræningen\nHar du selv fået lyst til at eksperimentere med intervaltræning, så gå forsigtigt til værks. Blandt forskere er der enighed om, at for eksempel 30 sekunders sprintintervaller ved maksimal intensitet er forbeholdt eliteudøvere.\nTil gengæld kan du med fordel kaste dig over 10-20-30 træning (se faktaboks), ligegyldigt om du er nybegynder eller erfaren løber.\n»Fordelen ved 10-20-30 er, at tempoet er relativt. For nogle er sprinten måske med 25 kilometer i timen, for andre 13 kilometer i timen. Det vigtigste er, at du giver den alt, hvad du kan, i de 10 sekunder,« fortæller Thomas P. Gunnarsson.\nOgså 4x4 minutters intervaller, hvor formålet er at nå over 90 procent af den maksimale puls, anbefaler Thomas P. Gunnarsson til personer, der gerne vil i gang med intervallerne.\nPå langt sigt ved forskerne endnu ikke, om det er bedst at samle intervallerne i intense træningsperioder eller fordele dem ud blandt almindelige træningsture en til to gange om ugen. Noget tyder dog på, at det giver pote at skifte mellem forskellige træningsformer fra tid til anden.\n»Vi har ikke undersøgt, hvad der sker, hvis man for eksempel fortsætter med intervaller et helt år. Men min tidligere specialemakker Jesper Wendell er løbe- og atletiktræner, og han eksperimenterede med det i træningen over en lang periode. Hvis udøverne løbende skiftede mellem perioder med højintens og almindelig træning, så det ud, som om de kunne opnå nye forbedringer, når de vendte tilbage til en periode med mange intervaller,« siger Thomas P. Gunnarsson.\nLæs mere om Thomas P. Gunnarssons 10-20-30-studie her\nSådan skal dit kondital se ud


Tilvalget i Journalistisk formidling\nDu er her: AU Uddannelse Bachelor Tilvalg Tilvalget i Journalistisk formidling\nSamfundet anerkender og efterspørger i stigende grad formidlingsmæssige kompetencer. Firmaer, organisationer og offentlige arbejdspladser har brug for ansatte, der kan håndtere kommunikation såvel i teori som i praksis. En stadig mere konkurrencepræget virkelighed stiller krav til, at medarbejderne kan omsætte avanceret fagligt indhold til let tilgængelige budskaber. Og at historierne rammer de relevante målgrupper.\nFormidl selv – og kend teorien\nBachelortilvalget i Journalistisk formidling er bygget op i to faser. Første fase på Aarhus Universitet gør dig i stand til at forstå og analysere medie- og samfundsorienterede problemstillinger i formidling. I anden fase rykker du ind på den digitale skolebænk på Danmarks Medie- og Journalisthøjskole og skriver, taler og filmer dig til en større færdighed i at formidle dit eget fagområde ved hjælp af journalistiske fortælleteknikker og målgruppetænkning.\nBachelortilvalget i Journalistisk formidling udbydes som et samarbejde mellem Afdeling for Medievidenskab og Journalistik, Center for Journalistiske Universitetsuddannelser og Danmarks Medie- og Journalisthøjskole. Dermed kommer du til at se journalistikken i både et praktisk og medieteoretisk perspektiv.\nPå bachelortilvalget i Journalistisk formidling kommer du til at arbejde med spørgsmål som:\nHvilken rolle spiller digitale medier i det moderne menneskes liv?\nHvordan styrer de forskellige platforme mit journalistiske indhold?\nHvordan adskiller journalistisk sprog sig fra akademisk sprog?\nHvordan håndterer jeg interviews og kildemateriale? Hvordan når jeg de målgrupper, jeg gerne vil i kontakt med?\nI studieordningen kan du finde yderligere information om, hvad de enkelte fag indeholder, hvordan studiet er bygget op og hvilke krav der bliver stillet til dig som studerende. Du kan også læse om eksamensformer og eksamenskrav.\nDet faglige studieliv på Journalistisk formidling\nUndervisningen er i høj grad øvelses- og projektorienteret, og du vil komme til at arbejde tæt sammen med dine medstuderende, når I eksempelvis laver interviewøvelser, giver feedback på hinandens tekster eller samarbejder om forskellige projekter.\nDet sociale studieliv på Journalistisk formidling\nSom studerende på bachelortilvalget i Journalistisk formidling bliver du både en del af studiemiljøet på Danmarks Medie- og Journalisthøjskole og på Medievidenskab og Journalistik på Aarhus Universitet. Det giver dig mulighed for at deltage i en masse faglige og sociale arrangementer:\nStudenterforeninger: Den nationale studenterforening for Medievidenskab og Kommunikation hedder SAMS. Foreningen arrangerer blandt andet foredrag og udgiver magasinet SAMSON. Hvert forår holder SAMS et weekendseminar for medlemmerne. På Danmarks Medie- og Journalisthøjskole kan du tilmelde dig forskellige aktiviteter, som de studerende selv står for, fx Coming Up (tv-program), Genlüd (radioprogram) og Citat (magasin).\nFredagsbar.dk: Medievidenskab deler fredagsbar med Digital design og Informationsvidenskab. Her kan du nyde kolde øl, sodavand, god stemning og snakke med dine medstuderende hver fredag fra klokken 14. Læs mere og se billeder. På Danmarks Medie- og Journalisthøjskole er der en fredagsbar for alle højskolens studerende.\nStudenterblade: Studenterbladet for studierne på Katrinebjerg hedder Kontekst. Det udkommer fire gange årligt og er skrevet af studerende for studerende. Studenterbladet for Danmarks Medie- og Journalisthøjskole hedder Illustreret Bunker. Redaktionen sammensættes af de studerende.\nPANIK: Party All Night In Katrinebjerg. Det er navnet på festforeningen, der to gange hvert semester samler alle studierne IT-byen til dans, fest og farver.\nEt tilvalg i Journalistisk formidling supplerer din grundfaglighed i en ny kontekst. Med tilvalget bliver du i stand til at analysere og formidle hensigtsmæssigt i relation til forskellige kommunikationsformer, medietyper og målgrupper. Du lærer at formidle vanskeligt eller indforstået fagstof, så det bliver tilgængeligt og interessevækkende for en bred målgruppe. På tilvalget bliver du trænet i at idéudvikle og coache dig selv og andre i en skriveproces og arbejde med korte deadlines. Derudover lærer du at analysere mediebrug og mediekommunikation i organisatoriske, samfundsmæssige og kulturelle sammenhænge.\nDisse kvalifikationer kan bruges i arbejde med formidling og information, som researcher eller underviser i formidling.\nStudievejledningen for Journalistisk formidling.


Søg efter hotel nær Museum on the Seam\nVis 3 mest populære Hotel i Jerusalem - Populært lige nu Bedst sælgende Eldan Hotel King David St. 24 Fem gode grunde til at booke hotel hos Agoda! Mere end 925.000 ejendomme verden over\nJerusalem er kendt for sine spændende steder, såsom Museum on the Seam. Agoda.com tilbyder hotelværelser til de bedste priser, hvor mange af dem ligger i nærheden af Museer og kunstgallerier. Find det perfekte hotel nær Museum on the Seam. Du kan vælge hoteller, såsom Addar Hotel og The American Colony Hotel - The Leading Hotels of the World. Det er nemt at reservere et hotelophold nær Museum on the Seam via Agoda.com's sikre online reservation. Vores Jerusalem-byside byder på praktiske søgeredskaber samt omfattende hotelinformation, som giver dig mulighed for nemt at finde dit foretrukne hotel. Med hoteller i over 37.000 byer i hele verden vælger flere og flere rejsende at søge efter deres foretrukne hotel tæt ved seværdigheder som f.eks. Museum on the Seam gennem Agoda.com.\nHoteller nær Museum on the Seam Nærmeste hotel\nOlive Tree Hotel er indrettet til både ferie- og forretningsrejsende og ligger idéelt i Østlige Jerusalem; én af byens mest populære beliggenheder. Byens centrum ligger blot 5 km derfra, og lufthavnen kan nås inden for 25 minutter. Dette hotel er et fristed, hvor man kan slappe af og lade op. Derudover ligger det kun få skridt fra byens talrige attraktioner, som Saint George's Cathedral, St George's Katedral, Tombs of the Kings. Olive Tree Hotel tilbyder fremragende service samt alle de basale bekvemmeligheder der skal til for at nyde et skønt ophold. Dette hotels bedste faciliteter omfatter gratis trådløst internet på alle værelser, gave-/souvenirbutik, postvæsen, taxiservice, kørestolsvenlig. Alle hotellets værelser er indrettede med betænksomme bekvemmeligheder som garanti for uforlignelig komfort. Desuden sikrer hotellets væld af fritidstilbud, at du har rigeligt at foretage dig under dit ophold. Hvis du søger komfortabel og bekvemmelig overnatning i Jerusalem, så er Olive Tree Hotel dit hjem væk hjemmefra.\nIbis Styles Jerusalem Sheikh Jarrah er indrettet til både ferie- og forretningsrejsende og ligger idéelt i Østlige Jerusalem; én af byens mest populære beliggenheder. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder. På Ibis Styles Jerusalem Sheikh Jarrah sikrer den utrolige service og de fremragende faciliteter dig et ophold du ikke vil glemme. Hotellet tilbyder gratis trådløst internet på alle værelser, roomservice, familieværelse, aviser, vaskeri for at sikre, at gæsterne nyder deres komfortable ophold så meget som muligt. Som en ekstra tilføjelse tilbyder alle værelserne et udvalg af bekvemmeligheder. Mange værelser tilbyder endda separat stue, fladskærms-TV, aircondition, opvarmning, opvækningsservice, der vil glæde selv den mest kvalitetsbevidste gæst. Uanset om du er fitnessentusiast eller blot ønsker at slappe af efter en lang dag, har du mulighed for at nyde fritidsfaciliteter i topklasse, som fitnesscenter. Uanset hvilket formål din rejse har, så er Ibis Styles Jerusalem Sheikh Jarrah et fremragende valg, når du er i Jerusalem.\nPopulære hoteller nær Museum on the Seam


FCK nedlagde Kolding IF - Avisen.dk\nFCK nedlagde Kolding IF\nDe forsvarende danske mestre missede chancen for at vinde tolvte sejr på stribe. Gæsterne fra København vandt 30-28 på vilje, fight og udenlandske lejesvende.\n29. november 2006 21:10\nDe lagde flot ud, de københavnske gæster fra Parkens Sport og Entertaintments?s håndboldafdeling. Igen og igen kom FCK langt hurtigere og nemmere til scoring.\nHver gang Kolding havde fightet sig til tilbage med et hårdt tilkæmpet mål gik det lynbørge eller lyn-Martin-Boquist om man vil, ned i den anden ende. På effektive indgreb og kontraer satte den islandske landsholdsback tre gange bolden sikkert bag en chanceløs Anders Petersen i KIF-målet.\nKolding tvunget til tidlig Time-out\nOverraskende nok havde Koldings svenske triumf-træner, Ulf Sivertson, foretrukket at lade den svenske landsholdskeeper Frederik Olander varme bænken fra kampens start. En beslutning der ikke kunne være svær at revurdere, da KIF-træneren allerede efter 12 minutter så sig nødsaget til en timeout. Anders Petersen havde ikke en eneste redning.\nUmiddelbart var hverken time-out eller svenske Olander det, som ændrede spillet.\nMen da dommerparret to gange med tvivlsomme kendelser på stribe fik vækket de 2.860 tilskuere, spredte vækkelsen sig hurtigt til Kolding-forsvaret og i særdeleshed Olander i Kolding-buret.\nKlassespil af Olander rystede FCK\nHjemmeholdet begyndte at følge bolden bedre rundt, når den var på københavnske hænder, og da den svenske landsholdskeeper først var varm, blev det til ni flotte redninger i resten af første halvleg. Det begyndte at ligne den tolvte sejr på stribe til de forsvarende danske mestre.\nHjemmepublikum kunne i hvert fald gå til vafler, fynsk øl og franske hot-dogs i pausen med en 16-15 føring på lystavlen.\nFCK fandt løvehjertet frem\nMen FCK ville det anderledes end det anderledes end Kongeåens sønner. Med masser af vilje og fight anført af en evigt målfarlig svenske Arnor Atlason og den islandske kontrakonge Mats Boquist kæmpede FCK sig med til en intens slutspurt om sejren. Og den slutspurt blev primært afgjort af to udlændinge og den manglende bredde i Koldings forsvar.\nDet hele havde måske set endnu bedre ud i landstrænerens optik hvis ikke kampens to bedste spillere havde været fra Island og Sverige. Men trods at de to skandinaver sammen med Kolding?s Frederik Olander overstrålede resten af spillerne, blev det en kamp der fik roserne frem hos landstræner Ulrik Wilbek. Han mente, at de mange intense nærkampe og den massive fysiske nærkontakt nåede et internationalt niveau.\n»Det her var en kamp mellem to danske hold, som spiller på et meget højt internationalt niveau. Sammen med GOG er det tydeligt for mig, at begge ligger en klasse over resten af ligaen,« som landstræner Ulrik Wilbek udtrykte det til DNY umiddelbart efter kampen.


Movia: Vi kører almindelig køreplan igen efter Påske – KATTEGAT.NU\nTrafikselskaberne er af transportministeren blevet anmodet om at køre med almindelig køreplan fra tirsdag efter påske. Det sker som led i forberedelserne til en gradvis genåbning af det danske samfund. Movias busser og lokaltoge vil derfor køre efter de almindelige køreplaner igen fra tirsdag 14. april. På grund af sporarbejde hos Banedanmark er der først almindelig køreplan igen fra mandag 20. april 2020 på Tølløsebanen oplyser Movia i en pressemeddelelse der gælder hele sjælland.\n“Selvom vi nu vil køre med vores almindelige køreplan igen, skal vi stadig passe på hinanden og vise hensyn for at forebygge coronasmitte. Vi fastholder vores ekstraordinært høje rengøringsniveau og vores mange øvrige tiltag, så vi stadig kan holde god afstand – både til hinanden og til chaufføren. Vi opfordrer også fortsat til, at man rejser uden for myldretid hvis muligt. Når vi kun fylder busser og lokaltog halvt op, betyder det, at der vil være kunder, som kan opleve, at de ikke kan komme med. Det er vi rigtig kede af men håber, at kunderne har forståelse for, at der tale om et midlertidigt tiltag i en helt ekstraordinær situation for at passe godt på os alle“, siger Camilla Struckmann, kommunikationsdirektør i Movia og fortsætter:\n“Og så følger vi i Movia naturligvis tæt med i, om tiltagene stadig virker, så der ikke opstår trængsel, og kunderne fordeler sig jævnt i trafikken hen over døgnet. Kunderne er også meget velkomne til at tage fat i os, hvis de observerer problemer. Det kan man gøre ved at ringe til DOT kundeservice på tlf. 70 15 70 00.“


Danmarks madtempel nummer 1 – Restaurationen – minder fra et besøg | Mad og Vin\nDanmarks madtempel nummer 1 – Restaurationen – minder fra et besøg\n26. oktober 2010 by Anders\t2 kommentarer\nBesøget beskrevet herunder stammer fra sidst i november eller engang i løbet af december sidste år – størstedelen af kladden blev skrevet et par dage efter besøget under en dejlig lang togtur hjem til Aalborg. Dog troede jeg, at jeg havde mistet kladden, og havde lidt opgivet det, indtil at jeg fandt det allerede skrevne gemt i et andet dokument. Nogle af delene er skrevet op efter lidt sparsomme noter og min generøse hukommelse – i kan nok selv gætte jer til hvad der er originalt og hvad der er tilføjet i løbet af denne aften. Men nu er det snart jul, og det varer nok ikke forfærdeligt længe, inden at Restaurationen sætter gang i sin julemenu anno i år (menuen er allerede online på deres hjemmeside) – og hvis den holder samme niveau som sidste år, så er det mere end pengene værd – og hvis der skulle være én eller flere, der havde lyst til et ‘møde’ på Restaurationen i løbet af de næste par måneder, så lad mig det vide, jeg er klar! Desværre er der ingen billeder fra besøget, kun en ordenlig omgang brødtekst – men det kan i sig selv jo også være fornøjeligt!\nEn halvkold regnvåd aften skulle bruges på mit besøg nummer 2 i Lisbeth og Bo Jacobsens madtempel, Restaurationen. Da vi nærmede os den søde juletid, var der kommet en julemenu på programmet, lidt mere progressiv end de fleste traditionelle steder, men stadig med gamle kendinge som fugl i form af fasan, risengrød og ris a la mande, førstnævnte som is og den sidstnævnte som brændt creme, dertil hjemmegjorte syltede sorte kirsebær.\nEn god aften bør altid indledes med et glas skum, helst i form af Champagne og det var da også sådan denne aften blev indledt, et glas lækkert og meget modent Alfred Gratien fra 1999 indledte seancen – sprød duft med modne æbler, toast og en delikat sødme, samme nuancer går igen i smagen, sammen med de silkebløde bobler og en herlig rund finish. Dertil af små appetizers – lækkert modent Skagensskinke, en servering med 1 lille buttderdejsmedaillon med andelever mousse og en lille skål med med rødbede puré, løjerom og toast.\nRestaurationen byder også på lidt ekstra luksus udover de 5 reelle serveringer – noget så prætentiøst navngivet som ekstravagansen. Dog tilfalder serveringens navn den ofte meget retfærdighed, da det handler om udpræget ekstravagante serveringer, både smags- og råvaremæssigt. Denne aften var der hele 2 ekstravaganser, en blinis med oecetra kaviar, æggesalat og rødløgskompot; og en servering med foie gras terrine, kvædekompot, rieslinggele samt grillet brioche.\nDer blev lagt ud med den første ekstravaganse, altså kaviar, serveret med et glas Alfred Gratien ’99, som jeg også startede aftenen med. Det var ganske okay i min optik, da det første glas var rigtigt dejligt. En saftig blød blini med godt trægt bid, bød på en god quenelle kaviar, en velsmagende og mild æggecreme med en let syrlig, men stadig elegante rødløgspure omkring sig. En meget harmonisk og velsmagende indledning, hvor Champagnen stod godt til det guldrandede smagsindtryk. Hvor er kaviar en dejlig spise!\nFørste rigtige servering stod på hummermousse på en gulerodstimbale, serveret med et stykke kogt hummerhale, sprøde gulerodsbrunoise og hummerbisque. En formfuldendt servering med afrundet hummersmag, masser af bløde nuancer i munden fra moussen og timbalen, samt sprødt fra den kogte hummerhale og gulerødderne og dejlig kraft fra bisquen.\nDertil blev der serveret en californisk Chardonnay ‘07 fra Mount Helena i Napa Valley, som var utroligt ucalifornisk i sit udtryk med sin rene frugt, meget lette sødme og elegante afdæmpede syre. En vin der gjorde sig godt til sødmen fra gulerod og hummer.\nSå var der blevet tid til suppe, eller rettere sagt ravioli med fyld af østers, serveret i en persillebouillon. Igen velsmag hele vejen rundt, den kraftfulde persillesmag spillede godt op til den solide ravioli og østersen, som var i rigelig mængde. En meget enkel og udseendemæssigt knap så elegant en servering – men hvor smagte det godt, og i mine øjne, er det det vigtigste. Dog var raviolien toppet med en mos af persillerødder, samt julienne af samme, som gav lidt en skævridning af spillet imellem persille og østers. I sig selv smagte mosen dejligt og kraftfuldt, men den var næsten for kraftigt til rettens primære udtryk.\nPå vinsiden skulle vi en tur til Friuli i det skønne Nordøst Italien, hvor den stod på en smuk, elegant og afbalanceret Sauvignon Blanc fra Ronco Del Gniemiz og hendes top cuvée Sauvignon Sol fra 2003, sikke et smukt og poetisk glas hvidvin!\nJeg havde ikke bestilt foie gras fra starten af, da jeg frygtede at det ville blive for meget, dog fik jeg lyst til det henad vejen. Og der var da heller ingen problemer med at få serveringen skudt ind. Et stort og velsmagende stykke terrine, med en ren og elegant smag fra foie grassen, af gås, omkranset af en sødmefuld og drillende kvædekompot, små tern af en ret hidsig gele på riesling, samt et stykke blødt, sprødt og smørsmagende, grillet brioche. En rigtig herreret, der også gik rent ind hos undertegnede, selvom geleen dog var ret så aggressiv med sin ligefremme syre, og kvædeparfumen der engang imellem blev lidt for voldsom for undertegnede.\nTil retten blev der serveret et ganske forførende glas Riesling fra Mosel, Zilikiner’s Spätlese Versteigerung, ”Saarburger Rauch” i årgang 1998. Hvilket glas. Den fedeste og mest tiltalende petroleumsnæse, masser af fedme og sødme i smagen, samtidigt med at vinen havde en ret så rank rygrad og ikke aggressiv syre. Jeg har efterhånden fået skyllet nogle flasker Riesling fra Mosel ned, fra diverse årgange, prædikater og kvaliteter; men denne står som en af de mest formfuldendte, elegante og på samme tid voldsomme oplevelser på den front!\nFiskeretten bød på et skud fortid – plukfisk og klipfisk i skøn forening som et stykke stegt torsk med endnu mere torsk som plukfisk og en ballontine af klipfisken – noget som jeg ellers ikke har haft de store positive erfaringer med – men her, opblødt med lidt fløde kunne jeg forstille mig, og godt med kørvel og sort peber – virkede det godt. Der var selvfølgelig også en god sauce i form af hollandaise, som bandt det hele flot sammen.\nHertil skulle vi en tur til Loire efter en æblemostsgylden Anjou fra Chateau Suronde fra 2003. En dejlig oxideret sag der gik godt til det både fede og salte i retten.\nFør hovedretten var der blevet tid til en lille renser, en lille kugle meget velsmagende mirabelle is, ovenpå en gele af grøn te, overhældt med mirabelle Eau de Vie. Nu har jeg det ikke svært med alkoholsmag og fandt renseren meget elegant og effektiv, dog havde min medspiser sit hyr med at se igennem den kraftige alkohol fra Eau de Vie’en.\nFasanbryst er en farlig servering, da sådan et bryst let bliver tørt og trist, men det var selvfølgelig ikke tilfældet her. Mørt, saftigt og med masser af smag og kraft. En opbagt og fløde nedkogt sauce af fasanfonden gætter jeg på – serveret med et godt riv hvide trøfler, revet af Bo ved bordet, og så var smagen ligesom hjemme. Dertil en lækker krokette med grønkål, selleri og bacon, hvori grønkålen og baconen dominerede. Det passede fint til fasanen og overraskende nok også trøflerne – en meget underspillende men smagsfuld garniture.\nVinen dertil en dejlig Bourgogne fra Gevrey Chambertin, nærmere bestemt premier cru marken Clos St. Jacques fra huset Pierre Boureé Fils i årgang 2001. Noterne derpå er blevet væk – men husker den som superbalanceret og kraftfuld og et godt match til maden.\nOst skal der til, og lige meget hvor meget jeg er ved at trille ned af stolen efter de første mange retter på en restaurant, og ved at desserten vil slå mig ihjel, så skal der ost til. Jeg nøjedes dog med 2 stykker, en fåreost fra Knuthenborg og en spansk gedeost med lidt skimmel. Dertil svesker i rom med honning og chili og 3 slags brød, 2 søde, som ikke lige var mig og et dejligt sejt brød med god smag. Om jeg fik en vin til osten, kan jeg ikke huske – mine noter siger i hvert fald ikke noget om det – men det ligner mig jo ikke.\nPrædesserten var denne aften hvid chokolade panna cotta serveret ovenpå råsyltede blommer vil jeg gætte på. Sjældent har jeg smagt en så dejlig og kraftig panna cotta, der dog mere havde konsistens som en fromage. Blommerne i sig selv smagte også herligt, med en god intens blommesmag. Dog synes jeg, at blommerne var lidt for hidsige til den elegante og forfinede smag fra den hvide chokolade.\nDesserten bød på ren juleaften i forskellige former og teksturer – og alt velsmagende. Der var risengrød som blød og lækker iscreme, sorte syltede kirsebær og en risotto eller skulle vi kalde det ris á la mande som creme brulée. Derudover var der æble lidt henad tarte tatin med en powerfuld men ren kanelcreme, æblesmagseksploderende gele og fuldfed creme fraiche. Og tilsidst, i denne overflod af lækker dessert, var der konfekten, en chokoladekage med pomerans – god chokolade smag sammen med det bitre parfumerede fra pomeransen – et godt sammenspil.\nTil dessert skal der portvin til – i hvert fald hvis vi snakker juleaften og risengrød som her. Og portvin skulle vi have – en dejlig Colheita fra 1983 fra Krohn & Weise – en vin hvis lidt krydderbrødsagtige smag og sødme passer godt til hele paletten af dessert – selv lidt orangenoter har vinen i eftersmagen – pomeransen ramt straight on!\nFor at afslutte et godt måltid skal der en doppio espresso til. Her skyllet ned med en Calvados fra 1984, flasket i 2007 tres tres bien! Fyldte chokolader, brunkager, finskbrød, orangetunge – syltet appelsinskal overtrukket med mørkt chokolade – var de dejlige lækkerier dertil.\nJeg synes dog at maden hele vejen igennem, ikke var ligeså spot on veltilsmagt samt harmonisk, som da jeg besøgte restauranten i maj 2009. Jeg siger ikke, at maden ikke var god, den er stadig i topklasse, men hvorimod at alt på tallerkenen spillede 110 % i maj, så var der elementer der ikke altid var helt afstemte denne aften. Vinene spillede dog alle rigtigt godt med maden og var fint afstemte og smagte alle dejlige og til tider også helt perfekte!\nNu efter at have besøgt Restaurationen 2 gange indenfor det sidste halve år, kan jeg kun sige at stedet byder på en mad og vinoplevelse i topklasse, med kompetent og diskret betjening (hvis man da ikke lige får Bo Jacobsen i hopla – så er der fortællinger og store herlige gestikulationer for alle pengene), samt en meget hyggelig og nede på jorden atmosfære. Et besøg på Restaurationen, burde være en oplevelse man undte sig selv en gang hvert halve år, eller lidt oftere.\nCategories: Mad, Oplevelser, Vin | Tags: Anjou, østers, Bo Jacobsen, champagne, Fasan, Gevrey Chambertin, julemad, Restaurationen, Riesling, Spätlese | Permalink.\n2 thoughts on “Danmarks madtempel nummer 1 – Restaurationen – minder fra et besøg”\n27. oktober 2010 kl. 06:29\nLyder som en aften hvor man gerne ville have været der. Som altid hos Bo er vinene spot on! Han har en god næse for hvad der virker, også nogle gange et lidt anderledes valg.\n27. oktober 2010 kl. 08:04\nJeg tror umiddelbart ikke at der er aftener på Restaurationen hvor man ikke gerne ville have været med, hehe. Og ja han er god med vin – men han har jo også en dejlig lille kælder at vælge fra – de 2 gange jeg har været der har det været flotte vine der har ramt maden perfekt, jeg kan umiddelbart ikke huske en smutter.\nOg ja han er ikke bange for det anderledes valg – nu kan jeg selvfølgelig ikke huske hverken ret eller vin fra mit første besøg, men der tænkte jeg at det ikke ville virke, før det var smagt – men virke gjorde det.


Deadwood Celebration: Separate the Preacher from the Choir (EP) ★★★★☆☆ - GFR\nHome Anmeldelser - Albums & EPer Albums & EPer Deadwood Celebration: Separate the Preacher from the Choir (EP) ★★★★☆☆\nDeadwood Celebration viser på deres debut-EP at de har evnerne til at tage rockkegler. Der er både tyngde og melodier, men der mangler dog en smule punch og kant i produktionen før man bliver revet helt med.\nDeadwood Celebration har eksisteret siden foråret 2013, så de har altså taget lidt tilløb til EP’en, som til gengæld også viser et alsidigt rockband, som har et godt greb om nogle af de centrale værktøjer i kassen: Medrivende rytmesektion med bund, gode riffs, og vokaler, der fungerer. Skal man prøve at definere Deadwood Celebrations lyd, så er vi i den mere bluesede ende af rocken, riffene er melodiske, men samtidig har sangene også tyngde – det lyder lidt som om, der er blevet lyttet i retning af Jesse Hughes og Josh Homme.\nDet er ikke altid en let øvelse at balancere tyngde og nosser med melodiøsitet, men det lykkes Deadwood Celebration faktisk ret godt med, fordi både guitar- og vokalarbejde, og bas- og trommespil leveres med indlevelse og kvalitet. Man kan dog bestemt godt høre nogle steder, at Deadwood Celebration ikke er et “færdigt” band, og at EP’en repræsenterer en udvikling bandet har gennemgået siden de begyndte. Og så savner jeg ind i mellem at der er noget mere slagkraft og kant i produktionen, for det er som om fokus har været på at få bandets melodiske kvaliteter klart frem. Så selv om man kan høre at der er en god motor bag, så savner jeg at høre det brumme og hvine lidt mere.\nFire numre er der fundet plads til, og her står den tungt svingende ‘DWC’ stærkt frem – det er også det nummer, hvor de kræfter, der tydeligvis er i Deadwood Celebration, mærkes mest. Det groover og gynger og guitarerne får lov at hvine en smule, og selv om ikke alle skift er lige elegante, er der saft og kraft bag.\nÅbneren ‘Lean Soul’ rykker også godt på mere tilbagelænet vis, og her viser Deadwood Celebration stort overskud både instrumentalt, men også i kompositionen. Det er det nummer på EP’en, som virker mest færdigt i sin form, og det bliver mere og mere medrivende for hver gang man hører det. EP’ens stærkeste sang, og en man sagtens kan vende tilbage til og høre igen, selv om anmeldertoget ruller videre til nye bands.\nKoklokke og sejt groove finder vi på ‘Leave’, som måske er i risiko for at køre lidt fast i versene, men til gengæld har et glimrende omkvæd, hvor der bliver sovset med keyboard, hvilket virker godt som afbræk mellem guitarbredsiderne, igen fordi Deadwood Celebration har melodierne med sig. Mindst begejstret er jeg for ‘TakeTakeTake’, som sådan set svinger fint nok, men desværre heller ikke meget mere end det. Her står Deadwood Celebration lidt i stampe, og bandet får ikke rigtig overført hestekræfterne under motorhjelmen til noget, der rykker.\nDeadwood Celebration er ikke et “færdigt” band, men de er godt på vej. Jeg ender med en fornemmelse af et band, der allerede kan det der med at rocke igennem, og nu “bare” skal arbejde med at finpudse sangskrivningen for at kravle en hylde op. Der er i hvert fald både gods og melodier i Deadwood Celebration, der får 4 stjerner med på vejen.\nTjek Deadwood Celebration ud på deres hjemmeside.\nDeadwood Celebration anmeldelse\nDeadwood Celebration EP\nSeparate the Preacher from the Choir\nPrevious articleMalte – Som Kun Du Gør – 13/12 – 2016\nNext articleOuter Region: Outer Region 2 ★★★★★☆